โทรีเซนไทยฯ-พรีเชียสขายเรือ
โทรีเซนไทย เอเยนต์ซีส์&nbsp; รับทรัพย์กว่า&nbsp; 60 ล้านหลังขายเรือทอร์ สปิริต&nbsp;&nbsp; ขณะที่ เรือนิภา นารีของ พรีเชียส ชิพปิ้งรับไปกว่า200 ล้านบาท
9 ก.พ. 2553

โทรีเซนไทย เอเยนต์ซีส์  รับทรัพย์กว่า  60 ล้านหลังขายเรือทอร์ สปิริต   ขณะที่ เรือนิภา นารีของ พรีเชียส ชิพปิ้งรับไปกว่า200 ล้านบาท
บริษัท โทรีเซนไทย เอเยนต์ซีส์ แจ้งว่าบริษัทย่อย ชื่อทอร์สปิริต ชิปปิ้งได้ขายเรือ ทอร์ สปิริต ให้กับ Confidence Shipping Limited S.A., Nevisในราคา เท่ากับ 1,875,000 ดอลลาร์สหรัฐอเมริกา  หรือเป็นเงินไทยจำนวน 61,896,750 บาท ทั้งนี้บริษัทได้รับกำไรทางบัญชีในการเรือครั้งนี้ ประมาณ 15 ล้านบาท  เมื่อพิจารณาจากมูลค่าตามบัญชีของเรือ รวมค่าใช้จ่ายในการเข้าอู่แห้ง ค่าวัสดุอุปกรณ์และอะไหล่ ณ วันที่ 8 ก.พ. 2553 เป็นเงินประมาณ 40.88 ล้านบาท  หลังจากขายเรือ ทอร์ สปิริต กองเรือของกลุ่มบริษัทโทรีเซนจะเหลือ 33 ลำ ขนาดระวางบรรทุกเฉลี่ย 27,712 เดทเวทตัน อายุเฉลี่ยของกองเรือ 17.88   ปี 
ด้านบริษัท พรีเชียส ชิพปิ้ง ได้ขายเรือบรรทุกสินค้าแห้งเทกองหนึ่งลำชื่อเรือ "นิภา นารี"  มีขนาดระวางบรรทุก 33,024 เดทเวทตัน สร้างในปี  2527 ให้กับบริษัทซึ่งจัดตั้งขึ้นในประเทศเนวิส ในราคา6 ล้านเหรียญสหรัฐอเมริกา หรือ ประมาณ 199.16 ล้านบาท ซึ่งเป็นราคาตลาดหรือสูงกว่าราคาตลาด         หลังจากการขายเรือลำดังกล่าว กองเรือของบริษัทฯจะมีเรือจำนวน 22 ลำ ซึ่งมีขนาดระวางบรรทุกรวม 548,234 เดทเวทตันและคาดว่าจะส่งมอบเรือลำดังกล่าวหลังวันที่ 1 มีนาคม และไม่เกินวันที่ 30 เมษายน 2553